CELEX: 
Language: hr
Date: 2017-03-29 00:00:00
Title: UREDBA KOMISIJE (EU) …/… o izmjeni Priloga VI. Uredbi (EZ) br. 1005/2009 Europskog parlamenta i Vijeća o tvarima koje oštećuju ozonski sloj

UREDBA KOMISIJE (EU) …/…
            
            
               оd 29.3.2017.
            
            
               o izmjeni Priloga VI. Uredbi (EZ) br. 1005/2009 Europskog parlamenta i Vijeća o tvarima koje oštećuju ozonski sloj
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EZ) br. 1005/2009 Europskog parlamenta i Vijeća od 16. rujna 2009. o tvarima koje oštećuju ozonski sloj
                  1
               , a posebno njezin članak 13. stavak 2.,
            
            
               budući da:
            
            
               (1)U Prilogu VI. Uredbi (EZ) br. 1005/2009 utvrđeni su rokovi nakon kojih se haloni ne bi trebali upotrebljavati u aparatima za gašenje požara ili protupožarnim sustavima u „novoj opremi”, uključujući nove zrakoplove. U skladu s točkom 2. podtočkom (b) Priloga VI. Uredbi (EZ) br. 1005/2009 definicija „nove opreme” ovisi o datumu podnošenja zahtjeva za potvrdu tipa odgovarajućem regulatornom tijelu. 
            
            
               (2)Radi pravne jasnoće i dosljednosti u provedbi Uredbe (EZ) br. 1005/2009 u definiciji „nove opreme” u točki 2. podtočki (b) Priloga VI. Uredbi (EZ) br. 1005/2009 potrebno je navesti da se za zrakoplove zahtjev za potvrdu tipa odnosi samo na novu potvrdu tipa, a ne na izmjene postojeće potvrde tipa. To bi bilo u skladu i s konceptom kojim se Međunarodna organizacija civilnog zrakoplovstva koristi za standarde za halon.
            
            
               (3)Uredbu (EZ) br. 1005/2009 trebalo bi stoga na odgovarajući način izmijeniti.
            
            
               (4)Mjere predviđene ovom Uredbom u skladu su s mišljenjem Odbora uspostavljenog člankom 25. stavkom 1. Uredbe (EZ) br. 1005/2009,
            
            
               DONIJELA JE OVU UREDBU:
            
            
               Članak 1.
            
            
               U točki 2. podtočki (b) Priloga VI. Uredbi (EZ) br. 1005/2009 dodaje se sljedeća druga rečenica:
            
            
               „Za zrakoplove podnošenje zahtjeva za potvrdu tipa odnosi se na podnošenje zahtjeva za novu potvrdu tipa zrakoplova.”
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
         
         
            
               Sastavljeno u Bruxellesu 29.3.2017.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  SL L 286, 31.10.2009., str. 1.